cyanic-selkie/wikianc huggingface dataset:
Εθνικός Συνασπισμός για τις Συριακές Επαναστατικές και Αντιπολιτευτικές Δυνάμεις
Ο Εθνικός Συνασπισμός για τις Συριακές Επαναστατικές και Αντιπολιτευτικές Δυνάμεις (αραβικά: الائتلاف الوطني لقوى الثورة والمعارضة السورية‎), γνωστός και ως Συριακός Εθνικός Συνασπισμός (αραβικά: الائتلاف الوطني السوري‎), είναι ένας συνασπισμός της αντιπολίτευσης στο Συριακό Εμφύλιο Πόλεμο που ιδρύθηκε στη Ντόχα του Κατάρ, το Νοέμβριο του 2012. Ο μετριοπαθής πρώην ιμάμης του Τζαμί της Ουμαγιάντ στη Δαμασκό, Μοάζ αλ Χατίμπ, εξελέγη πρόεδρος του συνασπισμού και παραιτήθηκε στις 21 Απριλίου 2013. Ο Ριάντ Σεΐφ και ο Σουχεΐρ Ατασί, δύο σημαντικοί δημοκρατικοί ακτιβιστές και ο τελευταίος ένας κοσμικός υπερασπιστής των ανθρωπίνων δικαιωμάτων, εξελέγησαν αντιπρόεδροι. Η θέση ενός τρίτου αντιπροέδρου παρέμεινει κενή για να εκλεγεί Κούρδος. Ο Μουσταφά Σαμπάγκ εξελέγη γενικός γραμματέας του συνασπισμού. Ο συνασπισμός διέθετε συμβούλιο 114 εδρών, αν και δεν ήταν πλήρες.
Ιστορία
Ως αποτέλεσμα του εμφυλίου πολέμου, σχηματίστηκε εναλλακτική κυβέρνηση από την αντιπολίτευση (κυβέρνηση του Συριακού Εθνικού Συνασπισμού) το Μάρτιο του 2012. Εκπρόσωποι αυτής της κυβέρνησης προσκλήθηκαν για να καταλάβουν την έδρα της Συρίας στον Αραβικό Σύνδεσμο στις 28 Μαρτίου 2013. Ο συνασπισμός της αντιπολίτευσης αναγνωρίζεται ως "μοναδικός εκπρόσωπος του συριακού λαού" από αρκετές χώρες όπως οι ΗΠΑ , η Γαλλία, η Ισπανία και το Ηνωμένο Βασίλειο. Πρώτος πρόεδρος του Εθνικού Συνασπισμού για τις Συριακές Δυνάμεις της Επανάστασης και της Αντιπολίτευσης είναι ο Χαλέντ Χότζα στις 4 Ιανουαρίου 2015, ο οποίος εξελέγη σε κλειστή ψηφοφορία στην Κωνσταντινούπολη,και πρωθυπουργός ανέλαβε ο Αχμάντ Σαλέχ Τουμά. Από τις 6 Μαΐου 2017 πρόεδρος του Εθνικού Συνασπισμού είναι ο Ριάντ Σεΐφ και αντιπρόεδρος ο Μουαφάκ Νιραμπιά.
Συριακή Μεταβατική Κυβέρνηση
Στη διάρκεια διάσκεψης στην Κωνσταντινούπολη στις 19 Μαρτίου 2013, τα μέλη του Εθνικού Συνασπισμού εξέλεξαν τον Γκασάν Χίτο (Ghassan Hitto) ως πρωθυπουργό μιας μεταβατικής κυβέρνησης για τη Συρία. Ο Χίτο ανακοίνωσε ότι θα σχηματιστεί κυβέρνηση τεχνοκρατών, που θα περιελάμβανε από 10 ως 12 υπουργεία. Ο Ελεύθερος Συριακός Στρατός θα επέλεγε τον υπουργό Άμυνας. Προσωρινός πρωθυπουργός είναι ο Τζαγουάντ Αμπού Χατάμπ (γεννημένος το 1962) από τις 17 Μαΐου 2016.
Εξωτερικοί σύνδεσμοι
Κατηγορία:Πολιτική της Συρίας Κατηγορία:Συριακός Εμφύλιος Πόλεμος
AirBaltic
Η Αir Baltic είναι ο  κρατικός αερομεταφορέα της Λετονίας με έδρα το Διεθνές Αεροδρόμιο της Ρίγας.
Πρώιμη ιστορία
Η αεροπορική εταιρεία ιδρύθηκε στις 28 Αυγούστου 1995 με την υπογραφή κοινής ιδιοκτησίας μεταξύ της Scandinavian Airlines (SAS) και του κράτους της Λετονίας. Η λειτουργία της Air Baltic ξεκίνησε στις 1 Οκτωβρίου 1995 με την άφιξη του πρώτου Saab 340 στη Ρίγα. Το απόγευμα της ίδιας μέρας το αεροπλάνο έκανε την πρώτη επιβατική πτήση της Air Baltic.
Ανάπτυξη από το 2010
Στις 26 Σεπτεμβρίου 2017 η Air Baltic ανακοίνωσε την αγορά 14 επιπλέον A220 πριν από το τέλος του 2018. Η αεροπορική εταιρεία σχεδιάζει να χρησιμοποιήσει αποκλειστικά αεροσκάφη A220 από τις αρχές του 2020.
Ιδιοκτησίας της Air Baltic
H Air Baltic είναι μια ανώνυμη εταιρεία που την διαχειρίζονται οι παρακάτω μέτοχοι (από τον Μάιο του 2016):
Προορισμοί
μικρογραφία|302x302px|Προορισμοί της AirBaltic.
Συμφωνίες κοινού κωδικού
Η airBaltic έχει κάνει συμφωνίες κοινού κωδικού με τις εξής αεροπορικές εταιρείες:
Στόλος
μικρογραφία|"airBaltic" Airbus taric a220-300.
Τωρινός στόλος
μικρογραφία|"airBaltic" Boeing 737-300. Από τον Αύγουστο του 2018 ο στόλος της air Baltic αποτελείται από τα ακόλουθα αεροσκάφη: μικρογραφία|"airBaltic" Bombardier Q400.
Αναφορές
Κατηγορία:Αεροπορικές εταιρείες Κατηγορία:Λετονία
Παλάτι του Φραντσίσεκ Φίσερ (Λοτζ)
Το Παλάτι του Φραντσίσεκ Φίσερ (πολωνικά: Pałac Franciszka Fischera) είναι παλάτι του 1889 που βρίσκεται στο Λοτζ της Πολωνίας, στην οδό Γκάμπριελ Ναρουτόβιτς 1. Το κτίριο εγγράφηκε στο μητρώο ακίνητων μνημείων του βοεβοδάτου Λοτζ στις 26 Οκτωβρίου 1993, με τον αριθμό A/340.
Ιστορία
Το κτίριο χτίστηκε το 1889 και ήταν μια άλλη επένδυση του ιδιοκτήτη, αμέσως μετά τη γειτονική πολυκατοικία του Φραντσίσεκ Φίσερ στην οδό Πιοτρκόφσκα 54. Σχεδιάστηκε από τον Έντβαρντ Κρόιτσμπουργκ. Μετά το 1945, το κτίριο καταλήφθηκε από γραφεία, καταστήματα, αποθήκες κοστουμιών και το εστιατόριο «Delfin» που άνοιξε το 1951 από την Centrala Rybna, επομένως το κτίριο διακοσμήθηκε το 1963 με μια φωτεινή επιγραφή σε μορφή κύκλου με δύο ψάρια. Το παλάτι και η γειτονική πολυκατοικία του Φίσερ είναι τα μόνα κτίρια στη νότια περιοχή της οδού Νατουρόβιτς, τα οποία δεν κατεδαφίστηκαν κατά την κομμουνιστική περίοδο. Για κάποιο χρονικό διάστημα, το κτίριο έπρεπε να στεγάσει το Χρηματιστήριο του Λοτζ.
Το παλάτι επρόκειτο να ανακαινιστεί ως μέρος του προγράμματος Mia100Kamienic, όπως ακριβώς και η γειτονική πολυκατοικία του Φίσερ, αλλά η πόλη του Λοτζ αποφάσισε να πουλήσει το κτίριο για να σώσει το κτίριο. Το παλάτι δεν έχει ανακαινιστεί.
Αρχιτεκτονική
Το κτίριο είναι κατασκευασμένο από τούβλα και είναι σοβατισμένο. Κατασκευάστηκε σε νεοαναγεννησιακό στυλ. Χαρακτηρίζεται από μια ευρεία πρόσοψη 14 αξόνων. Χαρακτηριστικά του είναι οι πλούσια διακοσμημένες λότζιες στο ακραίο τμήμα της πρόσοψης, με στοές και κιγκλίδωμα. Το πρωτοποριακό σώμα στα αριστερά είναι διακοσμημένο με στόκο σε τριγωνικά αετώματα που στεφανώνουν τα παράθυρα. Το κτίριο έχει επίσης διακοσμημένο γύψινα, πολυεπίπεδα πάνελ, στύλους και ημικίονες ανάμεσα στα παράθυρα, ενώ μεταξύ των διακοσμήσεων ξεχωρίζουν γυναικεία κεφάλια σε βραχίονες.
Εσωτερικοί χώροι
Η αίθουσα είναι διακοσμημένη σε νεομπαρόκ στιλ. Στο κτίριο έχει διατηρηθεί μια τριώροφη σκάλα με παράθυρα στο κιγκλίδωμα, η οποία οδηγεί στην αυλή. Το κτίριο διαθέτει επίσης αυθεντικές ξύλινες βιτρίνες, καθώς και πόρτες στον προθάλαμο και τα διαμερίσματα. Στο κλιμακοστάσιο υπάρχουν πλούσιες πολυχρωμίες, ενώ στα δωμάτια έχουν διατηρηθεί γυψοσανίδες και μια κεραμική σόμπα.
Παραπομπές
Κατηγορία:Παλάτια στο Λοτζ Κατηγορία:Νεοαναγεννησιακή αρχιτεκτονική στο Λοτζ
Ντόρα Μπακοπούλου
Η Θεοδώρα (Ντόρα) Μπακοπούλου (γενν. 20 Μαρτίου 1942, Αθήνα) είναι Ελληνίδα δεξιοτέχνις πιανίστα. Θεωρείται μία από τις σημαντικότερες Ελληνίδες ερμηνεύτριες της σύγχρονης εποχής, καθώς έχει συνεργαστεί με καλλιτέχνες παγκοσμίου βεληνεκούς όπως ο Γεχούντι Μενουχίν, η Μάρτα Άργκεριχ, ο Μάνος Χατζιδάκις, ο Μίκης Θεοδωράκης, ο Νικίτα Μαγκάλοφ, o Φρίντριχ Γκούλντα κ.α., και έχει εμφανιστεί σε αξιόλογες αίθουσες ανά τον κόσμο.
Βιογραφία
Η Ντόρα Μπακοπούλου γεννήθηκε στις 20 Μαρτίου του 1942 στην Αθήνα. Ξεκίνησε τις σπουδές της στο πιάνο μετά από προτροπή του Δημήτρη Μητρόπουλου όταν την άκουσε να παίζει για πρώτη φορά στη Νέα Υόρκη στην ηλικία των εννέα ετών. Αργότερα, εισήχθη στο Ωδείο Αθηνών, από το οποίο αποφοίτησε το 1959 σε ηλικία δεκαεπτά ετών, έχοντας καθηγήτρια την Μαρίκα Παπαϊωάννου-Χουρμουζίου. Συνέχισε τις σπουδές της στο Κονσερβατόριο της Γενεύης υπό την καθοδήγηση τού Λουί Χιλτμπράν.
Γενικά, έχει λάβει μαθήματα από τον Φρίντριχ Γκούλντα στο Σάλτσμπουργκ, το Νικίτα Μαγκάλοφ στη Γενεύη και τον Πάουλ Μπάντουρα-Σκόντα και τον Άλφρεντ Μπρέντελ στη Βιέννη, όπου και βραβεύτηκε. Επίσης, σημαντικός σταθμός της καριέρας της αποτελούν η συμμετοχή της στον Διεθνή Διαγωνισμό Μουσικής ARD στο Μόναχο και στον Διεθνής Διαγωνισμός Μουσικής Βιόττι στην Ιταλία.
Έχει δώσει ρεσιτάλ στην Ελλάδα και σε αρκετές πόλεις του εξωτερικού, όπως το Λονδίνο, το Παρίσι, τη Μόσχα, την Αγία Πετρούπολη και την Νέα Υόρκη, ενώ έχει περιοδεύσει και στη Γερμανία και έχει παίξει για λογαριασμό του ΟΗΕ.
Σχέδιο Βαριοπούλα
Ως σχέδιο Βαριοπούλα (τουρκικά: Balyoz Harekâtı) ονομάζεται το υποτιθέμενο σχέδιο πραξικοπήματος στην Τουρκία οι απαρχές του οποίου χρονολογούνται το 2003, και το οποίο θα εκτυλίσσονταν ως απάντηση του στρατιωτικού κατεστημένου έναντι του ισλαμικού κόμματος Δικαιοσύνης και Ανάπτυξης του Ταγίπ Ερντογάν το οποίο ήρθε στην εξουσία.
Λυσιμάχεια Αιτωλοακαρνανίας
Η Λυσιμάχεια είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.
Ντόρα Μπακοπούλου
Εξωτερικοί σύνδεσμοι
Κατηγορία:Ελληνίδες μουσικοί Κατηγορία:Απόφοιτοι του Ωδείου Αθηνών Κατηγορία:Καθηγητές του Ωδείου Αθηνών
Λυσιμάχεια Αιτωλοακαρνανίας
Γεωγραφία - Ιστορία
Η Λυσιμάχεια βρίσκεται στα νοτιοδυτικά της λίμνης Λυσιμαχίας και στους βορειοδυτικούς πρόποδες του όρους Αράκυνθος (Ζυγός) σε υψόμετρο 110 μέτρα. Απέχει περίπου 17 χλμ. ΝΔ. από το Αγρίνιο και 28,5 χλμ. ΒΔ. από το Μεσολόγγι. Η παλιά ονομασία της, την περίοδο της τουρκοκρατίας, ήταν Μουρστιάνο ή Μούρστανο και σύμφωνα με την τοπική παράδοση οφειλόταν στον Τούρκο αγά της περιοχής που ονομαζόταν Μουρστιάν. Πιθανολογείται ότι στην περιοχή υπήρξε η αρχαία Λυσιμάχεια εξ΄αιτίας μικρού κατάλοιπου Πελασγιακού τείχους, που βρέθηκε στην τοποθεσία "Άγιος Νικόλαος".
Καπνοφυτείες
Η οικονομία του χωριού στηρίζονταν κυρίως στις Καπνοφυτείες λίγο έξω από το χωριό,αλλά μετά από την απαγόρευσή τους από την κυβέρνηση (2015) ο τόπος ερήμωσε αρκετά.
Σχέδιο Βαριοπούλα
Πρώτα στάδια
Οι πρώτοι ισχυρισμοί για την ύπαρξη του σχεδίου πραξικοπήματος αποκαλύφθηκαν στην φιλελεύθερη εφημερίδα Taraf, και σύμφωνα με τη δημοσίευση η εφημερίδα κατείχε στοιχεία τα οποία έδειχναν πως το σχέδιο του πραξικοπήματος στηρίζονταν στην ανατίναξη 2 τζαμιών στην Κωνσταντινούπολη και την δημιουργία κατηγοριών εναντίον της Ελλάδας για τουρκικό μαχητικό το οποίο θα καταρρίπτονταν στο Αιγαίο. Σύμφωνα με το σχέδιο αυτό, με την αναταραχή που θα προκαλούνταν θα δημιουργούνταν οι συνθήκες για παρέμβαση του στρατού και επιβολή δικτατορίας, ενώ φαίνεται πως συμπεριλαμβάνονταν και απόβαση τουρκικών δυνάμεων σε ελληνικά νησιά. Κατά τις δίκες που ακολούθησαν οι κατηγορούμενοι στρατηγοί παραδέχτηκαν τις συζητήσεις αλλά ανέφεραν πως αυτές έγιναν ως υποθετικό σενάριο και άσκησε σε στρατιωτικό σεμινάριο των ανωτάτων αξιωματικών.
Λυσιμάχεια Αιτωλοακαρνανίας
Αξιοθέατα
Αν ποτέ βρεθείτε στη Λυσιμαχεία,μπορείτε να δείτε το Μνημείο των Πεσόντων στην κεντρική πλατεία,ή να θαυμάσετε την φυσική ομορφιά του Ζυγού από το εκκλησάκι του Άη Νικόλα.Επίσης,τα αναγνωρισμένα ιαματικά Λουτρά Χέλωβα(γνωστά και ως πηγή Σώκου στις πηγές της λίμνης) ήταν πανελλήνια γνωστά μέχρι να κλείσουν.
Σχέδιο Βαριοπούλα
Αντιδράσεις και αποκαλύψεις
Με την αποκάλυψη της υπόθεσης αυτής, δημιουργήθηκε οξεία κριτική από το σύνολο της αντιπολίτευσης ως προς την πιθανή ανάμειξη υψηλόβαθμων γραφειοκρατών και εκπροσώπων του νόμου οι οποίοι συνδέονταν με το κίνημα Χιζμέτ, ισλαμικό κίνημα του αυτοεξόριστου κληρικού Φετουλάχ Γκιουλέν. Ανησυχία επίσης προκάλεσε οι πολλές νομικές παραλείψεις και διαδικαστικά σφάλματα κατά την εξέλιξη της έρευνας της υπόθεσης, καθώς και η έλλειψη επικοινωνίας σχετικά με το θέμα από την κυβέρνηση. Ως παράδειγμα αναφέρθηκε πως το αρχικό έγγραφο της συνωμοσίας, η οποία ξεκίνησε το 2003, αποδείχτηκε πως είχε δημιουργηθεί με χρήση της εφαρμογής Microsoft Word 2007. Άλλη παρατυπία ήταν και η πλαστογράφηση των υπογραφών ανωτάτων αξιωματικών του στρατού, όπως αυτή του αρχηγού του Γενικού Επιτελείου των Ενόπλων Δυνάμεων, Τσετίν Ντογάν (Çetin Doğan).
Λυσιμάχεια Αιτωλοακαρνανίας
Διοικητικά
Ως Μουρστιάνο αναφέρεται μετά την απελευθέρωση το 1835 στο ΦΕΚ 19Α - 07/12/1835 να προσαρτάται στον τότε δήμο Ωλενείας. Το 1927 ορίζεται έδρα της νεοϊδρυθείσας κοινότητας Μουρστιάνου και το 1927 μετονομάζεται σε Λυσιμάχεια. Σύμφωνα με το πρόγραμμα Καλλικράτης αποτελεί την τοπική κοινότητα Λυσιμαχείας που υπάγεται στη δημοτική ενότητα Αγγελοκάστρου του δήμου Αγρινίου και σύμφωνα με την απογραφή 2011 έχει πληθυσμό 335 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Σχέδιο Βαριοπούλα
Δικαστικές εξελίξεις
Το 2012, αποδόθηκαν ποινές φυλάκισης σε 300 από τους 365 υπόπτους, ενώ 34 αθωώθηκαν.
Στις 31 Μαρτίου του 2015, 236 κατηγορούμενοι αθωώθηκαν μετά την απόφαση του κατηγόρου εισαγγελέα πως τα ψηφιακά τεκμήρια στα οποία στηρίζονταν η υπόθεση είχαν χαλκευτεί και δεν αποτελούσαν αξιόπιστα στοιχεία.
Ελληνικός Τηλέγραφος (εφημερίδα)
Ο «Ελληνικός Τηλέγραφος» ήταν ελληνική εφημερίδα που εκδιδόταν στη Βιέννη από το 1812 μέχρι το 1836. Απευθυνόταν κυρίως στους Έλληνες της διασποράς και πραγματευόταν θέματα πολιτικού, οικονομικού, αλλά και καλλιτεχνικού ενδιαφέροντος. Εκδότης της τα περισσότερα χρόνια ήταν ο Δημήτριος Αλεξανδρίδης.
Έκδοση
Ο «Ελληνικός Τηλέγραφος» κυκλοφόρησε για πρώτη φορά στις 3 Ιανουαρίου του 1812 στη Βιέννη, αντικαθιστώντας την εφημερίδα «Ειδήσεις δια τα ανατολικά μέρη». Το κόστος συνδρομής του ορίστηκε στα 13 φιορίνια το εξάμηνο. Κυκλοφορούσε τα περισσότερα χρόνια δύο φορές την εβδομάδα (κάθε Τρίτη και Παρασκευή), αν και έγιναν κατά καιρούς προσπάθειες για καθημερινή κυκλοφορία. Τα πρώτα χρόνια, εκδότης ήταν ο Αυστριακός Ιωσήφ Φραγκίσκος Χαλ (Joseph Franz Hall) σε συνεργασία με τον Δημήτριο Αλεξανδρίδη. Το εκδοτικό δικαίωμα είχε παραχωρηθεί στον Hall από τον Απρίλιο του 1807 με ισχύ 25 χρόνων. Μετά τον θάνατό του την έκδοση ανέλαβε μόνος του ο Δημήτριος Αλεξανδρίδης, αγοράζοντας το 1818, το εκδοτικό προνόμιο από τους κληρονόμους του Hall. Ωστόσο, στις στήλες της εφημερίδας, ο Αλεξανδρίδης εμφανίζεται σαν ιδιοκτήτης και εκδότης από το 1819.
Περιεχόμενο
Ο «Ελληνικός Τηλέγραφος» αποσκοπούσε στην πολιτική, εμπορική και φιλολογική ενημέρωση των Ελλήνων της διασποράς. Τα άρθρα του αφορούσαν τη διεθνή πολιτική επικαιρότητα. Ιδιαίτερα κατά την περίοδο της Ελληνικής Επανάστασης, συχνά υπήρχαν αναφορές στις εξελίξεις στον ελληνικό χώρο. Οι ειδήσεις γράφονταν σε στήλες ανά χώρα. Στη στήλη «Σύμμικτα» καταχωρούνταν ύλη ποικίλου ενδιαφέροντος, όπως αξιοπερίεργα, νέα για εξερευνήσεις και άλλα. Επιπλέον, υπήρχαν στήλες με καλλιτεχνικό-φιλολογικό περιεχόμενο, όπως για παράδειγμα κριτικές βιβλίων. Τέλος, δεν έλειπαν οι αγγελίες και ενημερώσεις για διάφορες εκδηλώσεις.
Σχετιζόμενες εφημερίδες
Η ανάγκη δημοσίευσης πολλών φιλολογικών κειμένων, οδήγησε στην παράλληλη έκδοση μιας ξεχωριστής, αποκλειστικά φιλολογικής εφημερίδας, του «Φιλολογικού Τηλέγραφου», από το 1817 μέχρι το 1821.
Αυστριακή λογοκρισία
μικρογραφία|Φύλλο του "Ελληνικού Τηλέγραφου" με ειδήσεις από τη Ρωσία. Ο «Ελληνικός Τηλέγραφος» δημοσίευε τακτικά νέα για τις φάσεις της Ελληνικής Επανάστασης και περιείχε αντιτουρκικά άρθρα, γεγονός που προκάλεσε την παρέμβαση της αυστριακής λογοκρισίας. Ο Μέττερνιχ δεχόταν από το τουρκικό κράτος σχετικά διαβήματα και έτσι στις 2 Φεβρουαρίου 1812 ζήτησε τη διακοπή της έκδοσης, πράγμα που όμως αποφεύχθηκε, χάρη στους διπλωματικούς ελιγμούς του Αλεξανδρίδη.
Εξωτερικοί σύνδεσμοι
Κατηγορία:Ιστορικές ελληνικές εφημερίδες Κατηγορία:Εφημερίδες με τόπο έκδοσης τη Βιέννη Κατηγορία:Πρώην εφημερίδες στην ελληνική γλώσσα
Κάστρο του Μπίτουφ
Το Κάστρο του Μπίτουφ (πολωνικά: Zamek w Bytowie) είναι γοτθικό τευτονικό κάστρο και πρώην προπύργιο των δουκών της Πομερανίας στο Μπίτουφ, στο Βοεβοδάτο Πομερανίας της Πολωνίας.
Τευτονικό Κάστρο
Οι Τεύτονες Ιππότες άρχισαν να χτίζουν το κάστρο το 1390 σε έναν λόφο στο νοτιοανατολικό Μπίτουφ. Ο Μικόουαϊ Φέλενσταϊν διηύθυνε τις κατασκευαστικές εργασίες του κάστρου το 1398–1406. Το κάστρο υψωνόταν στην κάτοψη ενός ορθογωνίου παραλληλόγραμου από πέτρα και τούβλο με διαστάσεις 49 μέτρα επί 70 μέτρα. Στις γωνίες του κάστρου χτίστηκαν τρεις κυλινδρικοί και ένας τετράγωνος πύργος. Η βορειοδυτική πτέρυγα του κάστρου ήταν ένα τριώροφο κτίριο που χρησίμευε ως κατοικίες. Τα πιο σημαντικά δωμάτια ήταν σε αυτό το κτίριο, συμπεριλαμβανομένης της τραπεζαρίας, του παρεκκλησίου και της αίθουσας του εισαγγελέα. Ο χώρος της αποθήκης βρισκόταν στον τρίτο όροφο.
Το Στέμμα του Βασιλείου της Πολωνίας υπό τη διοίκηση του Βλαδίσλαου Β΄ Γιαγκέλο κατέλαβε το κάστρο το 1410.
Κάστρο των Δούκων της Πομερανίας
Ο Σουηδικός Στρατός κατέστρεψε το κάστρο κατά τη διάρκεια του Κατακλυσμού. Τον 19ο αιώνα το κάστρο ανοικοδομήθηκε εν μέρει αφού ανέλαβε ο Φρειδερίκος Γουλιέλμος Α΄ της Πρωσίας, εκλέκτορας του Βρανδεμβούργου. Το κάστρο στέγαζε δικαστήριο και φυλακή. Οι πρώτες εργασίες συντήρησης πραγματοποιήθηκαν μεταξύ των ετών 1930 και 1939. Το κάστρο αργότερα ξαναχτίστηκε σε διαστήματα μεταξύ των ετών 1957 και 1962 και μεταξύ των ετών 1969 έως 1990, όταν το κάστρο στέγαζε το Μουσείο της Δυτικής Πομερανίας (Museum Zachodnio Pomorskie), ένα ξενοδοχείο με εστιατόριο και βιβλιοθήκη. δεξιά|μικρογραφία| Εσωτερική αυλή του κάστρου
Παραπομπές
Μπιτουφ Κατηγορία:Πόβιατ Μπίτουφ
Πολυκατοικία των αδερφών Αουερμπάχουφ
Η πολυκατοικία των αδερφών Αουερμπάχουφ (επίσημα πολυκατοικία των Χάιμ Μόρντκα και Γκερς Αουερμπάχουφ, πολωνικά: Kamienica Chaima Mordki i Gersza Auerbachów) είναι πολυκατοικία που βρίσκεται στη οδό Γκάμπριελ Ναρουτόβιτς 32 στο Λοτζ της Πολωνίας, η οποία κατασκευάστηκε το 1896 και σχεδιάστηκε από τον Γκούσταφ Λάνταου-Γκουτεντέγκερ. Το κτίριο εγγράφηκε στο μητρώο μνημείων με τον αριθμό Α/353 του 31 Μαΐου 1994.
Αρχιτεκτονική
Το κτίριο, σχεδιασμένο από τον Γκούσταφ Λάνταου-Γκουτεντέγκερ, κατασκευάστηκε με το στυλ της εκλεκτικής αρχιτεκτονικής, συνδυάζοντας 2 στυλ - το Νεοαναγεννησιακό, που αναφέρονται στην Ιταλική Αναγέννηση και το Νεορωμανικό. Ανάμεσα στις νεορωμανικές λεπτομέρειες, διακρίνονται νυχτερίδες με ανθρώπινα πρόσωπα και άλλες φανταστικές φιγούρες, ρόδακες σε πρωτοποριακό σώμα, κιονόκρανα, δίφορα και τρίφορα. Επιπλέον, το κτίριο έχει πλούσια διακοσμημένα ημικυκλικά παράθυρα και βαθιές λότζιες στο δεξιό πρωτοποριακό σώμα και μπαλκόνια στο αριστερό. Κυριλλικές επιγραφές μπορούν να βρεθούν στο avant-corps, που πιθανότατα αντιπροσωπεύουν διαφημίσεις για καταστήματα που βρίσκονταν στην πολυκατοικία πριν από τον Α΄ Παγκόσμιο Πόλεμο. Επιπλέον, το κτίριο χαρακτηρίζεται από αντίθεση με κίτρινα τούβλα στην πρόσοψη και τα γκρίζα επιχρισμένα θραύσματά του. κέντρο|μικρογραφία|317x317εσ| Λεπτομέρεια με τη μορφή νυχτερίδας με ανθρώπινο κεφάλι.
Παραπομπές
Κατηγορία:Ιστορικές πολυκατοικίες στο Λοτζ Κατηγορία:Κτίρια και κατασκευές στο Λοτζ Κατηγορία:Νεοαναγεννησιακή αρχιτεκτονική στο Λοτζ
Νανοϋλικά
Νανοϋλικά (αγγλ. Nanomaterials) είναι εκείνα τα υλικά, των οποίων μια θεμελιώδης (δομική) μονάδα έχει μέγεθος (σε τουλάχιστον μια διάσταση) μεταξύ 1 και 100 νανομέτρων (10−9 μέτρων) (ο συνήθης ορισμός της νανοκλίμακας) ).
Η αναζήτηση νανοϋλικών παίρνει μια προσέγγιση με βάση την επιστήμη των υλικών προς τη νανοτεχνολογία, αξιοποιεί τις προόδους στη μετρολογία των υλικών και τη σύνθεση που έχουν αναπτυχθεί με υποστήριξη της έρευνας της μικροκατασκευαστικής. Τα υλικά με δομή στη νανοκλίμακα έχουν συχνά μοναδικές οπτικές, ηλεκτρονικές ή μηχανικές ιδιότητες.
Φυσικά νανοϋλικά
Τα βιολογικά συστήματα χαρακτηρίζονται συχνά από φυσικά, λειτουργικά νανοϋλικά. Η δομή των τρηματοφόρων και των καψιδίων ιών, οι κρύσταλλοι κεριού που καλύπτουν έναν λωτό ή ένα φύλλο τροπαίολου, αράχνης και μεταξιού του τετράνυχου (spider-mite silk), η "σπαθίδα" στον πυθμένα των ποδιών των σαυρών γκέκο (gecko), κάποια φτερά σε πεταλούδες, φυσικά κολλοειδή (γάλα, αίμα), υλικά όπως (δέρμα, νύχια, ράμφη, φτερά, κέρατα, τρίχα), χαρτί, βαμβάκι, μάργαρο, κοράλλια κι ακόμα οι δικοί μας οστεώνες είναι όλοι φυσικά οργανικά νανοϋλικά.
Συνθετικά νανοϋλικά
Το πεδίο των νανοϋλικών είναι οργανωμένο χαλαρά, όπως το παραδοσιακό πεδίο της χημείας, σε οργανικά νανοϋλικά (με βάση τον άνθρακα) όπως τα φουλερένια και ανόργανα νανοϋλικά με βάση άλλα στοιχεία, όπως το πυρίτιο.
Φουλερένια (Fullerenes)
Τα φουλερένια είναι μια τάξη από αλλότροπα του άνθρακα που εννοιολογικά είναι φύλλα γραφενίου τυλιγμένα σε σωληνάρια ή σφαίρες. Αυτά περιλαμβάνουν νανοσωλήνες άνθρακα (ή νανοσωλήνες πυριτίου) που είναι ενδιαφέροντες και λόγω της μηχανικής τους αντοχής και λόγω των ηλεκτρικών τους ιδιοτήτων.
Οι χημικές και φυσικές ιδιότητες των φουλερενίων έχουν γίνει ένα καυτό θέμα στο πεδίο της έρευνας και της ανάπτυξης και είναι πιθανό να εξακολουθήσουν να είναι για πολύ καιρό ακόμα. Τον Απρίλιο του 2003, τα φουλερένια μελετήθηκαν για τη δυνητική ιατρική χρήση: σύνδεση ειδικών αντιβιοτικών με τη δομή ανθεκτικών βακτηρίων και ακόμα στόχοι συγκεκριμένων τύπων καρκίνου κυττάρων όπως το μελάνωμα. Τον Οκτώβριο του 2005 περιγράφεται σε ένα άρθρο η χρήση των φουλερενίων ως αντιμικροβιακών παραγόντων που ενεργοποιούνται από το φως. Στο πεδίο της νανοτεχνολογίας, η θερμική αντίσταση και η υπεραγωγιμότητα είναι μεταξύ των ιδιοτήτων που προσελκύουν έντονη έρευνα.
Μια συνήθης μέθοδος που χρησιμοποιείται στην παραγωγή φουλερενίων είναι η αποστολή μεγάλου ρεύματος μεταξύ δύο γειτονικών ηλεκτροδίων γραφίτη σε αδρανή ατμόσφαιρα. Το τελικό τόξο πλάσματος άνθρακα μεταξύ των ηλεκτροδίων ψύχεται σε καπνισμένο υπόλειμμα από το οποίο πολλά φουλερένια μπορούν να απομονωθούν.
Υπάρχουν πολλοί υπολογισμοί που έχουν γίνει χρησιμοποιώντας εξαρχής κβαντικές μεθόδους που εφαρμόστηκαν σε φουλερένια. Με τις μεθόδους της θεωρίας της συναρτησιακής πυκνότητας (Density functional theory ή DFT) και TDDFT μπορεί κάποιος να πάρει υπέρυθρα και υπεριώδη φάσματα, καθώς και φάσματα Ράμαν. Τα αποτελέσματα τέτοιων υπολογισμών μπορούν να συγκριθούν με πειραματικά αποτελέσματα.
Νανοσωματίδια
Ανόργανα νανοϋλικά, (π.χ. κβαντικές κουκκίδες, νανοσύρματα και νανοράβδοι) λόγω των ενδιαφερουσών οπτικών και ηλεκτρικών ιδιοτήτων τους, μπορούν να χρησιμοποιηθούν στην οπτικοηλεκτρονική. Επιπλέον, οι οπτικές και ηλεκτρονικές ιδιότητες των νανοϋλικών που εξαρτώνται από το μέγεθός τους και το σχήμα τους μπορούν να ρυθμιστούν μέσω συνθετικών τεχνικών. Υπάρχουν οι δυνατότητες να χρησιμοποιηθούν τα νανοϋλικά σε άλλα οργανικά υλικά με βάση οπτικοηλεκτρονικές συσκευές όπως οργανικά φωτοβολταϊκά στοιχεία, οργανικές δίοδοι εκπομπής φωτός (OLEDs) κλπ. Οι αρχές λειτουργίας τέτοιων υλικών διακατέχονται από φωτοεπαγόμενες διεργασίες όπως φωτοεπαγόμενη μεταφορά ηλεκτρονίου και μεταφορά ενέργειας. Η απόδοση των συσκευών εξαρτάται από την αποτελεσματικότητα της φωτοεπαγόμενης διεργασίας που είναι υπεύθυνη για τη λειτουργία τους. Συνεπώς, μια καλύτερη κατανόηση αυτών των φωτοεπαγόμενων διεργασιών σε οργανικά/ανόργανα συστήματα σύνθετων νανοϋλικών είναι απαραίτητη για να χρησιμοποιηθούν σε οργανικές οπτικοηλεκτρονικές συσκευές.
Νανοσωματίδια ή νανοκρύσταλλοι κατασκευασμένοι από μέταλλα, ημιαγωγούς, ή οξείδια παρουσιάζουν σημαντικό ενδιαφέρον για τις μηχανικές, ηλεκτρικές, μαγνητικές, οπτικές, χημικές και άλλες ιδιότητές τους. Τα νανοσωματίδια έχουν χρησιμοποιηθεί ως κβαντικές κουκκίδες και ως χημικοί καταλύτες όπως σε νανοϋλικά με βάση καταλύτες.
Τα νανοσωματίδια παρουσιάζουν μεγάλο επιστημονικό ενδιαφέρον επειδή είναι μια γέφυρα μεταξύ χύμα υλικών και ατομικών ή μοριακών δομών. Ένα χύμα υλικό πρέπει να έχει σταθερές φυσικές ιδιότητες ανεξάρτητα από το μέγεθός του, αλλά στην νανοκλίμακα αυτό συχνά δεν συμβαίνει. Παρατηρούνται ιδιότητες που εξαρτώνται από το μέγεθος όπως κβαντικοί περιορισμοί σε σωματίδια ημιαγωγού, διέγερση επιφανειακών πλασμονίων σε κάποια μεταλλικά σωματίδια και υπερπαραμαγνητισμός σε μαγνητικά υλικά.
Τα νανοσωματίδια εμφανίζουν έναν αριθμό ειδικών ιδιοτήτων σχετικά με τα χύμα υλικά. Παραδείγματος χάρη, η κάμψη του χύμα χαλκού (σύρματος, ταινίας, κλπ.) συμβαίνει με την κίνηση των ατόμων/συστάδων χαλκού στην κλίμακα των περίπου 50 nm. Τα νανοσωματίδια του χαλκού που είναι μικρότερα από 50 nm θεωρούνται πολύ σκληρά υλικά, που δεν εμφανίζουν την ίδια ελατότητα και ολκιμότητα όπως ο χύμα χαλκός. Η αλλαγή στις ιδιότητες δεν είναι πάντα επιθυμητή. Σιδηροηλεκτρικά υλικά μικρότερα από 10 nm μπορεί να αλλάξουν την κατεύθυνση μαγνήτισης τους χρησιμοποιώντας τη θερμική ενέργεια θερμοκρασίας δωματίου, κάνοντας τα συνεπώς άχρηστα για αποθήκευση μνήμης. Τα αιωρήματα των νανοσωματιδίων είναι δυνατά, επειδή η αλληλεπίδραση της επιφάνειας του σωματιδίου με τον διαλύτη είναι αρκετά ισχυρή, ώστε να ξεπεράσει διαφορές στην πυκνότητα, που συνήθως καταλήγει σε ένα υλικό που είτε βυθίζεται είτε επιπλέει σε ένα υγρό. Τα νανοσωματίδια έχουν συχνά αναπάντεχες οπτικές ιδιότητες επειδή είναι αρκετά μικρά για να περιορίσουν τα ηλεκτρόνια τους και να παραγάγουν κβαντικά φαινόμενα. Παραδείγματος χάρη τα νανοσωματίδια χρυσού εμφανίζονται βαθιά κόκκινα προς μαύρα σε διάλυμα.
Ο συχνά πολύ υψηλός λόγος εμβαδού επιφάνειας προς όγκο των νανοσωματιδίων δίνει μια τεράστια κινητήρια δύναμη για διάχυση, ιδιαίτερα σε πιο υψηλές θερμοκρασίες. Πυροσυσσωμάτωση είναι δυνατή σε χαμηλότερες θερμοκρασίες και για μικρότερες διάρκειες παρά για μεγαλύτερα σωματίδια. Αυτό, θεωρητικά, δεν επηρεάζει την πυκνότητα του τελικού προϊόντος, αν και οι δυσκολίες ροής και η τάση των νανοσωματιδίων να συσσωρεύονται περιπλέκει το θέμα. Τα επιφανειακά φαινόμενα των νανοσωματιδίων μειώνουν επίσης την αρχική θερμοκρασία τήξης.
Σύνθεση
Ο σκοπός οποιασδήποτε συνθετικής μεθόδου για τα νανοϋλικά είναι να δώσει ένα υλικό που εμφανίζει ιδιότητες που είναι αποτέλεσμα της χαρακτηριστικής κλίμακας μεγέθους τους που είναι στην περιοχή του νανομέτρου (~1 – 100 nm). Συνεπώς, η συνθετική μέθοδος πρέπει να παρουσιάζει έλεγχο του μεγέθους σε αυτήν την περιοχή, έτσι ώστε να επιτευχθεί μια αντίστοιχη ιδιότητα. Συχνά οι μέθοδοι διαιρούνται σε δύο κύριους τύπους "επαγωγικούς (Bottom Up)" και "απαγωγικούς ή παραγωγικούς (Top Down)."
Χαοτικές διεργασίες
Οι χαοτικές διεργασίες εμπεριέχουν την ανύψωση των συστατικών ατόμων ή μορίων σε μια χαοτική κατάσταση και έπειτα ξαφνικά αλλαγή των συνθηκών, έτσι ώστε να γίνει αυτή η κατάσταση ασταθής. Μέσα από την έξυπνη διαχείριση οποιουδήποτε αριθμού παραμέτρων σχηματίζονται εκτενώς προϊόντα, ως αποτέλεσμα της ασφαλούς κινητικής. Η μετάβαση από την χαοτική κατάσταση μπορεί να είναι δύσκολο ή αδύνατο να ελεγχθεί και έτσι η συνολική στατιστική, συχνά, διέπει την τελική κατανομή μεγέθους και το μέσο μέγεθος. Συνεπώς, ο έλεγχος του σχηματισμού νανοσωματιδίων ελέγχεται μέσα από τη διαχείριση της τελικής κατάστασης των προϊόντων.
Παραδείγματα χαοτικών διεργασιών είναι: αφαίρεση με λέιζερ (Laser ablation), εκρηγνυόμενο σύρμα (Exploding wire), τόξο, πυρόλυση φλόγας (Flame pyrolysis), καύση, τεχνικές σύνθεσης με καθίζηση.
Ελεγχόμενες διεργασίες
Οι ελεγχόμενες διεργασίες περιέχουν την ελεγχόμενη μετάβαση των συστατικών ατόμων ή μορίων στις θέσεις του σχηματισμού νανοσωματιδίων, έτσι ώστε τα νανοσωματίδια να μπορούν να αναπτυχθούν στα προκαθορισμένα μεγέθη με ελεγχόμενο τρόπο. Γενικά, η κατάσταση των συστατικών ατόμων η μορίων δεν είναι ποτέ μακριά από την απαιτούμενη για τον σχηματισμό νανοσωματιδίων. Άρα, ο σχηματισμός νανοσωματιδίων ελέγχεται μέσω του ελέγχου της κατάστασης των αντιδρώντων.
Παραδείγματα ελεγχόμενων διεργασιών είναι: αυτοπεριοριζόμενο διάλυμα ανάπτυξης (Self-limiting growth solution), αυτοπεριοριζόμενη χημική κατακρήμνιση ατμού (Self-limiting chemical vapor precipitation), τεχνικές λέιζερ φεμπτοδευτερολέπτου μορφοποιημένου παλμού (Shaped pulse femtosecond laser techniques), επιταξία μοριακής δέσμης (Molecular beam epitaxy).
Απαγωγικές μέθοδοι (Top down methods)
Η γνώση των διεργασιών για επαγωγική οργάνωση των δομών παραμένει σε αρχικά στάδια συγκριτικά με τις παραδοσιακές κατασκευαστικές τεχνικές. Ως αποτέλεσμα, τα πιο ώριμα προϊόντα της νανοτεχνολογίας (όπως τα σύγχρονα CPUs) βασίζονται πολύ σε απαγωγικές διεργασίες για τον καθορισμό των δομών. Ένα παραδοσιακό παράδειγμα μιας απαγωγικής τεχνικής για την κατασκευή είναι η λιθογραφία, στην οποία χρησιμοποιούνται όργανα (όπως ένα σύγχρονος αποτυπωτής (stepper)) για να κλιμακώσουν ένα μακροσκοπικό σχέδιο στη νανοκλίμακα.
Χαρακτηρισμός
Νέα φαινόμενα μπορούν να συμβούν σε υλικά όταν σχηματίζονται δομές με συγκρίσιμα μεγέθη με οποιαδήποτε από τα πολλές δυνατές κλίμακες μήκους (length scale), όπως το μήκος κύματος ντε Μπρολί (de Broglie wavelength) των ηλεκτρονίων, ή τα οπτικά μήκη κύματος των φωτονίων υψηλής ενέργειας. Σε αυτές τις περιπτώσεις τα φαινόμενα της κβαντικής μηχανικής μπορεί να κυριαρχήσουν στις ιδιότητες των υλικών. Ένα παράδειγμα είναι ο κβαντικός περιορισμός, όπου οι ηλεκτρονικές ιδιότητες των στερεών μεταβάλλονται με μεγάλες μειώσεις στο μέγεθος των σωματιδίων. Οι οπτικές ιδιότητες των νανοσωματιδίων, π.χ. φθορισμός, γίνονται επίσης συνάρτηση της διαμέτρου του σωματιδίου. Αυτό το φαινόμενο δεν εμφανίζεται κατά την αλλαγή από μακροσκοπικές σε μικρομετρικές διαστάσεις, αλλά γίνεται έντονο όταν επιτυγχάνεται η νανομετρική κλίμακα.
Πέρα από τις οπτικές και ηλεκτρονικές ιδιότητες, οι νέες μηχανικές ιδιότητες πολλών νανοϋλικών είναι αντικείμενο της νανομηχανικής έρευνας. Όταν προστίθενται σε ένα χύμα υλικό, τα νανοσωματίδια μπορούν να επηρεάσουν έντονα τις μηχανικές ιδιότητες του υλικού, όπως η ακαμψία ή η ελαστικότητα. Παραδείγματος χάρη, παραδοσιακά πολυμερή μπορεί να ενισχυθούν με νανοσωματίδια (όπως νανοσωλήνες άνθρακα) έχοντας ως αποτέλεσμα καινοτόμα υλικά που μπορούν να χρησιμοποιηθούν ως αντικαταστάτες ελαφρών βαρών αντί για μέταλλα. Τέτοια σύνθετα υλικά μπορούν να πετύχουν μείωση βάρους συνοδευόμενη με αύξηση στη σταθερότητα και βελτιωμένη λειτουργικότητα.
Τέλος, τα νανοδομημένα υλικά με μικρό μέγεθος σωματιδίων όπως οι ζεόλιθοι και ο αμίαντος χρησιμοποιούνται ως καταλύτες σε ένα ευρύ φάσμα κρίσιμων βιομηχανικά χημικών αντιδράσεων. Η παραπέρα ανάπτυξη τέτοιων καταλυτών μπορεί να σχηματίσει τη βάση πιο αποτελεσματικών, περιβαλλοντικά φιλικών χημικών διεργασιών.
Οι πρώτες παρατηρήσεις και μετρήσεις μεγέθους των νανοσωματιδίων έγιναν κατά τη διάρκεια της πρώτης δεκαετίας του 20ου αιώνα. Ο Ζιγκμόντι (Zsigmondy) έκανε λεπτομερείς μελέτες κολλοειδούς χρυσού (Gold Sol) και άλλων νανοϋλικών με μεγέθη μέχρι 10 nm και λιγότερο. Δημοσίευσε ένα βιβλίο το 1914. Χρησιμοποίησε ένα υπερμικροσκόπιο με τη μέθοδο σκοτεινού πεδίου για να δει τα σωματίδια με μεγέθη πολύ μικρότερα από το μήκος κύματος του φωτός.
Υπάρχουν παραδοσιακές τεχνικές που αναπτύχθηκαν κατά τη διάρκεια του 20ου αιώνα στην επιστήμη των διεπιφανειών και κολλοειδών για να χαρακτηρίσουν τα νανοϋλικά. Αυτές χρησιμοποιήθηκαν εκτενώς για την πρώτη γενιά παθητικών νανοϋλικών που ορίζονται στην επόμενη ενότητα.
Αυτές οι μέθοδοι περιλαμβάνουν αρκετές διαφορετικές τεχνικές χαρακτηρισμού της κατανομής μεγέθους σωματιδίων. Αυτός ο χαρακτηρισμός είναι επιτακτικός επειδή πολλά υλικά που αναμενόταν να έχουν μέγεθος νανομέτρων συσσωρεύονται στην πραγματικότητα σε διαλύματα. Μερικές μέθοδοι βασίζονται στη σκέδαση του φωτός. Άλλες εφαρμόζουν υπερήχους, όπως φασματοσκοπία εξασθένησης υπερήχων (ultrasound attenuation spectroscopy) για να ελέγξουν συμπυκνωμένες νανοδιασπορές και μικρογαλακτώματα.
Υπάρχει επίσης μια ομάδα παραδοσιακών τεχνικών για χαρακτηρισμό του επιφανειακού φορτίου (surface charge) ή δυναμικού ζήτα (zeta potential) των νανοσωματιδίων σε διαλύματα. Αυτή η πληροφορία απαιτείται για κατάλληλη σταθεροποίηση του συστήματος, αποτρέποντας την συσσωμάτωση του ή κροκίδωσή του. Αυτές οι μέθοδοι περιλαμβάνουν μικροηλεκτροφόρηση (microelectrophoresis), ηλεκτροφορητική σκέδαση φωτός (electrophoretic light scattering) και ηλεκτροακουστικής. Το ρεύμα δόνησης κολλοειδούς (colloid vibration current), είναι κατάλληλο για χαρακτηρισμό συμπυκνωμένων διαλυμάτων.
Ομοιομορφία
Η χημική διεργασία και σύνθεση των υψηλής απόδοσης τεχνολογικών συστατικών για τον ιδιωτικό, βιομηχανικό και στρατιωτικό τομέα απαιτεί τη χρήση υψηλής καθαρότητας κεραμικών υλικών, πολυμερών, υαλοκεραμικών (glass-ceramic) και σύνθετων υλικών. Σε συμπυκνωμένα σώματα που σχηματίζονται από λεπτές σκόνες, τα ακανόνιστα μεγέθη και σχήματα των νανοσωματιδίων σε μια τυπική σκόνη οδηγεί συχνά σε μη ομοιόμορφες μορφολογίες συσκευασίας που καταλήγουν σε διακυμάνσεις της πυκνότητας συσκευασίας στη συμπαγή σκόνη.
Μη ελεγχόμενη συσσωμάτωση από σκόνες λόγω των ελκτικών δυνάμεων Βαν ντερ Βάαλς μπορεί επίσης να αυξήσει τις μικροδομικές ανομοιογένειες. Διαφορετικές τάσεις που αναπτύσσονται ως αποτέλεσμα ανομοιόμορφης συστολής ξήρανσης συσχετίζονται άμεσα με τον λόγο στον οποίο μπορεί να αφαιρεθεί ο διαλύτης και συνεπώς εξαρτώνται πολύ από την κατανομή του πορώδους. Τέτοιες τάσεις έχουν συσχετιστεί με μετάπτωση από πλαστικό σε εύθρυπτο για συμπαγή σώματα και μπορούν να προκαλέσουν διάδοση ρωγμών στο σώμα αν δεν εκτονωθούν.
Επιπλέον, οποιεσδήποτε διακυμάνσεις στην πυκνότητα συσκευασίας του συμπαγούς υλικού καθώς παρασκευάζεται για την κάμινο, ενισχύονται συχνά κατά τη διάρκεια της διεργασίας πυροσυσσωμάτωσης, παράγοντας ανομοιογενή πύκνωση. Μερικοί πόροι και άλλα δομικά ελαττώματα συσχετίζονται με διακυμάνσεις πυκνότητας και φαίνεται να παίζουν έναν επιζήμιο ρόλο στην διεργασία πυροσυσσωμάτωσης αυξάνοντας και συνεπώς περιορίζοντας τις πυκνότητες τελικού σημείου. Διαφορετικές τάσεις που προκύπτουν από ανομοιογενή πύκνωση έχουν, επίσης, δείξει ότι καταλήγουν στην διάδοση των εσωτερικών ρωγμών και γίνονται συνεπώς ελαττώματα στον έλεγχο της δύναμης.
Φαίνεται, λοιπόν, ότι είναι επιθυμητό να επεξεργάζεται ένα υλικό κατά τέτοιον τρόπο που να είναι φυσικώς ομοιόμορφο ως προς την κατανομή των συστατικών και του πορώδους, αντί να χρησιμοποιούνται κατανομές μεγέθους σωματιδίου που θα μεγιστοποιήσουν την πράσινη πυκνότητα. Ο περιορισμός μιας ομοιόμορφα διεσπαρμένης συγκέντρωσης των ισχυρά αλληλεπιδρώντων σωματιδίων σε αιώρηση απαιτεί πλήρη έλεγχο στις αλληλεπιδράσεις σωματιδίου-σωματιδίου. Θα πρέπει να σημειωθεί εδώ ότι ο αριθμός των διασκορπιστών (dispersants) όπως το κιτρικό αμμώνιο (υδατικό) και της ιμιδαζολίνης ή της ελαϊκής αλκοόλης (μη υδατικά) είναι ελπιδοφόρα διαλύματα ως πιθανά πρόσθετα για βελτιωμένη διασπορά και αποσυσσωμάτωση (deagglomeration). Μονοδιεσπαρμένα νανοσωματίδια και κολλοειδή δίνουν αυτό το ενδεχόμενο.
Μονοδιεσπαρμένες σκόνες κολλοειδών διοξειδίου του πυριτίου, παραδείγματος χάρη, μπορούν συνεπώς να σταθεροποιηθούν επαρκώς για να εξασφαλίσουν έναν υψηλό βαθμό τάξης στον κολλοειδή κρύσταλλο ή στο πολυκρυσταλλικό κολλοειδές στερεό στο οποίο καταλήγει από τη συσσωμάτωση. Ο βαθμός της τάξης εμφανίζεται περιορισμένος όταν επιτρέπεται να εγκατασταθούν συσχετίσεις μεγαλύτερου εύρους από τον χώρο και τον χρόνο. Τέτοιες ελαττωματικές πολυκρυσταλλικές κολλοειδείς δομές μπορεί να εμφανιστούν να είναι τα βασικά στοιχεία των κολλοειδών υλικών της υπομικρομετρικής κλίμακας και συνεπώς, δίνουν το πρώτο βήμα στην ανάπτυξη μιας πιο  αυστηρής κατανόησης των εμπλεκόμενων μηχανισμών στη μικροδομική εξέλιξη σε υψηλής απόδοσης υλικά και συστατικά.
Νομικός ορισμός
Στις 18 Οκτωβρίου 2011, η Ευρωπαϊκή Επιτροπή υιοθέτησε τον παρακάτω ορισμό ενός νανοϋλικού:
""Ένα φυσικό, τυχαίο ή κατασκευασμένο υλικό που περιέχει σωματίδια, σε μια αδέσμευτη κατάσταση ή ως ένα συσσωμάτωμα ή ως ένα συσσωμάτωμα και όπου, για το 50% ή περισσότερο των σωματιδίων στον αριθμό της κατανομής του μεγέθους, μιας ή περισσότερων εξωτερικών διαστάσεων είναι στην περιοχή μεγέθους μεταξύ 1 nm – 100 nm. Σε ιδιαίτερες περιπτώσεις και όπου δικαιολογείται από ανησυχίες για το περιβάλλον, την υγεία, την ασφάλεια ή την ανταγωνιστικότητα ο αριθμός 50% για το όριο κατανομής μεγέθους μπορεί να αντικατασταθεί από ένα όριο μεταξύ 1 και 50%.""
Ασφάλεια των νανοσωματιδίων
Τα νανοσωματίδια συμπεριφέρονται διαφορετικά από άλλα σωματίδια παρόμοιου μεγέθους. Είναι συνεπώς απαραίτητο να αναπτυχθούν εξειδικευμένες προσεγγίσεις για τον έλεγχο και την παρακολούθηση των αποτελεσμάτων τους στην ανθρώπινη υγεία και το περιβάλλον. Η επιτροπή χημικών OECD (OECD Chemicals Committee) έχει δημιουργήσει την αντίστοιχη ομάδα εργασίας για να αντιμετωπίσει αυτό το θέμα και να μελετήσει τις πρακτικές των χωρών μελών της ως προς την ασφάλεια των νανοϋλικών.
Ενώ αναμένεται τα νανοϋλικά και οι νανοτεχνολογίες να δώσουν αρκετές προόδους στους τομείς υγείας και προστασίας της υγείας, όπως περισσότερο στοχευμένες μεθόδους χορήγησης φαρμάκων, νέες θεραπείες για τον καρκίνο και μεθόδους πρώιμης ανίχνευσης νόσων, μπορεί επίσης να έχουν ανεπιθύμητα αποτελέσματα. Ο αυξημένος βαθμός απορρόφησης είναι η κύρια ανησυχία που συσχετίζεται με τα κατασκευαζόμενα νανοσωματίδια.
Όπου υλικά μετατρέπονται σε νανοσωματίδια, ο λόγος του εμβαδού της επιφάνειας προς τον όγκο αυξάνει. Όσο μεγαλύτερο είναι το εμβαδόν της ειδικής επιφάνειας (εμβαδόν επιφάνειας ανά μονάδα μάζας), τόσο μπορεί να οδηγήσει σε αυξημένο βαθμό προσρόφησης μέσα από το δέρμα, τα πνευμόνια, ή το πεπτικό σύστημα και μπορεί να προκαλέσει ανεπιθύμητα αποτελέσματα στα πνευμόνια, καθώς και σε άλλα όργανα. Όμως, τα σωματίδια πρέπει να απορροφηθούν σε αρκετές ποσότητες για να θέσουν σε κίνδυνο την υγεία.
Καθώς η χρήση των νανοϋλικών αυξάνεται παγκοσμίως, οι ανησυχίες για την ασφάλεια των εργαζομένων και των χρηστών αυξάνονται. Για να αντιμετωπιστούν αυτές οι ανησυχίες, το σουηδικό Ινστιτούτο Καρολίνσκα διεξήγαγε μια μελέτη στην οποία διάφορα σωματίδια εισήχθησαν στα επιθηλιακά κύτταρα των ανθρώπινων πνευμόνων. Τα αποτελέσματα, που εκδόθηκαν το 2008, έδειξαν ότι τα νανοσωματίδια οξειδίων του σιδήρου προκάλεσαν μικρή ζημιά στο DNA και ήταν μη τοξικά. Τα νανοσωματίδια οξειδίου του ψευδαργύρου ήταν ελαφρώς χειρότερα. Το διοξείδιο του τιτανίου προκάλεσε μόνο ζημιά στο DNA. Οι ναναοσωλήνες άνθρακα προκάλεσαν ζημιά στο DNA σε χαμηλά επίπεδα. Το οξείδιο του χαλκού βρέθηκε να είναι ο χειρότερος κινδυνος και ήταν το μόνο νανοϋλικό που ταυτοποιήθηκε από τους ερευνητές ως ένας καθαρός κίνδυνος υγείας.
Αγορά
Τα νανοϋλικά εμπορικοποιούνται αργά και αρχίζουν να αναδύονται ως προϊόντα.
Εξωτερικοί σύνδεσμοι
Κατηγορία:Επιστήμη υλικών Κατηγορία:Αναδυόμενες τεχνολογίες
Αποσταγμένη αγάπη
Πρωταγωνιστούν Ανχέλικα Ριβέρα, Εδουάρδο Γιάνιες, Σέρχιο Σεντέλ και Τσαντάλ Αντέρε.
Υπόθεση
Η Τερέσα Ερνάντες, γνωστή ως "Γαβιότα" είναι μια όμορφη γυναίκα που, μαζί με τη μητέρα της Κλάρα, και ταξιδεύει στη χώρα όπου εργάζεται στις συγκομιδές. Μια φορά το χρόνο επιστρέφουν στην πόλη Τεκίλα, στην πολιτεία Χαλίσκο, για να δουλέψουν στην χασίεντα "La Montalveña", που ανήκει στον Δον Αμαδόρ Μοντάλβο, πατριάρχη της ισχυρής οικογένειας, ηγέτιδας στην παραγωγή τεκίλας. Η άφιξη της Γαβιότα και της Κλάρα συμπίπτει με το θάνατο του Δον Αμαδόρ.
Για να τον αποχαιρετήσουν, στην χασίεντα φτάνουν: η σύζυγός του Πιλάρ, ο γιος του Φελίπε, με την κόρη του Κονστάνσα και ο άλλος του γιος Μπρούνο με την σύζυγό του Φέδρα και τα εγγόνια του Ααρόν, Ροδρίγο, Σοφία και Ντανιέλα. Κατά την ανάγνωση της διαθήκης, ο Δον Αμαδόρ αναφέρει ότι η περιουσία του θα κληρονομηθεί από τον πρώτο αρσενικό εγγονό του, ο οποίος θα έχει αρσενικό παιδί.
Αυτό αφυπνίζει τη φιλοδοξία του Ααρόν που πάντα ήθελε να γίνει ο απόλυτος ιδιοκτήτης της "La Montalveña". Ο Ροδρίγο, από την άλλη πλευρά, είναι αντίθετος με την επιθυμία του παππού του, αλλά δεν υποψιάζεται ότι η συνάντησή του με την Γαβιότα θα αλλάξει εντελώς τη ζωή του. Και οι δύο θα ερωτευθούν τρελά και θα αγαπηθούν με πάθος.
Ο Ροδρίγο υπόσχεται στην αγαπημένη του ότι όταν τελειώσει το διδακτορικό που κάνει στο Λονδίνο, και θα επιστρέψει στο Μεξικό για να παντρευτούν. Όταν ο Ροδρίγο φύγει, η Γαβιότα ανακαλύπτει ότι περιμένει έναν γιο από αυτόν. Η Γαβιότα δεν μπορεί να περιμένει να του πει τα νέα και αποφασίζει να πάει στο Λονδίνο για να τον βρει, αλλά θα πρέπει να ξεπεράσει αμέτρητες δυσκολίες και δυστυχίες.
Βραβεία & υποψηφιότητες
και του πιο δημοφιλούς μεξικάνικου ποτού, της Τεκίλας.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Εθνική Βιβλιοθήκη του Λάος
Η Εθνική Βιβλιοθήκη του Λάος (Λαοτινή γλώσσα: ຫໍສະໝຸດແຫ່ງຊາດ) βρίσκεται στη Βιεντιάν του Λάος. Ιδρύθηκε το 1956. Από τον Οκτώβριο του 2007, η βιβλιοθήκη συνεργάζεται με το Πανεπιστήμιο του Passau και την Κρατική Βιβλιοθήκη του Βερολίνου (Staatsbibliothek zu Berlin Preußischer Kulturbesitz) για τη δημιουργία της Ψηφιακής Βιβλιοθήκης Χειρογράφων του Λάος. Η Κρατική Βιβλιοθήκη του Βερολίνου βρίσκεται στη διαδικασία δημιουργίας της Ψηφιακής Βιβλιοθήκης Χειρογράφων του Λάος. Η κυβέρνηση της Λαϊκής Δημοκρατίας του Λάος συμφώνησε να διαθέσει τη συλλογή χειρογράφων μέσω του Διαδικτύου.
Ιστορία
Η Εθνική Βιβλιοθήκη του Λάος εγκαινιάστηκε επίσημα το 1956 υπό τη διεύθυνση του Τμήματος Καλών Τεχνών του Υπουργείου Παιδείας.
Μετά την Εθνική Απελευθέρωση το 1975, η ονομασία της Βιβλιοθήκης τροποποιήθηκε σε Διεύθυνση Βιβλιοθηκών, Μουσείων και Αρχαιολογίας που υπάγεται στο ίδιο υπουργείο. Το 1983, η Βιβλιοθήκη ήταν υπό την αιγίδα του Τμήματος Δημόσιου Πολιτισμού του Υπουργείου Πληροφοριών και Πολιτισμού και στεγαζόταν στο ίδιο κτίριο με το Επαναστατικό Μουσείο.
Το 1985, η Βιβλιοθήκη μεταφέρθηκε μπροστά από το σιντριβάνι Namphu στο κέντρο της πόλεως Βιεντιάν. Από το 1997, η Βιβλιοθήκη λειτουργεί ως Εθνική Βιβλιοθήκη του Λάος.
Μεταξύ 2013 και 2016, κατασκευάστηκε ένα νέο κεντρικό κτίριο στη Βιεντιάν. Το 2016, η Εθνική Βιβλιοθήκη μετακόμισε σε ένα νέο τετραώροφο κτίριο κοντά στο Μουσείο Καϊσόνε Πομβιχάνε, περίπου 6 χλμ. βόρεια της προηγούμενης θέσης της, κοντά στο νέο Εθνικό Μουσείο και το Εθνικό Πανεπιστήμιο του Λάος, τα επίσημα εγκαίνια έγιναν στις 29 Δεκεμβρίου 2016.
Συλλογές
Η Εθνική Βιβλιοθήκη διαθέτει συλλογή βιβλίων, εφημερίδων, περιοδικών, μουσικής, μουσικών οργάνων, χαρτών, χειρογράφων και αδημοσίευτων έργων. Έχει επίσης δεσμευτεί να αναπτύξει τις ψηφιακές συλλογές της ώστε να τις καταστήσει πιο προσιτές σε ένα ευρύτερο κοινό.
Παραπομπές
Κατηγορία:Βιβλιοθήκες στο Λάος Λ
Μπέτυ Μπλου
Πλοκή
Η ταινία περιγράφει την ιστορία ενός παθιασμένου έρωτα με τραγική εξέλιξη. Ο Ζοργκ είναι ένας ερασιτέχνης συγγραφέας, που έχει παρατήσει το έργο του και ζει σαν ο γενικός επιστάτης μιας ντουζίνας μπανγκαλόου σε κάποια παραλιακή περιοχή της Νότιας Γαλλίας. Εντελώς ξαφνικά κι απρόσμενα, εισβάλει στη ζωή του, η προκλητική και σέξι Μπέτυ. Η νεαρή κοπέλα φανερώνει από την αρχή μια παθιασμένη αφοσίωση σε εκείνον και το ταλέντο του, αλλά και μια κυκλοθυμική συμπεριφορά που ταράζει τη σχέση τους. Το ερωτευμένο ζεύγος, μετά από την πρόκληση εμπρησμού στη φωλιά τους, μετακομίζει σε προάστιο του Παρισιού και από εκεί σε μια πόλη της Νότιας Γαλλίας, όπου διατηρούν ένα μαγαζί πώλησης μουσικών πιάνων. Η Μπέτυ, μετά από ανεπιτυχείς προσπάθειες να μείνει έγκυος (ο πρωτότυπος τίτλος, 37.2 βαθμοί κελσίου είναι η θερμοκρασία του σώματος μιας εγκύου γυναίκας το πρωί), αρχίζει να εκδηλώνει επικίνδυνες ψυχαναγκαστικές διαταραχές και ξαφνικές καταστροφικές εκρήξεις. Ο Ζοργκ θα την ακολουθήσει μέχρι το τέλος, προσπαθώντας να την προστατέψει από τον ίδιο τον εαυτό της.
Κριτικές
Η ταινία γνώρισε μεγάλη εμπορική επιτυχία στη Γαλλία αλλά και σε πολλές άλλες χώρες παρά τις συγκρατημένες κριτικές. Είναι η τρίτη ταινία του Μπενέξ μετά την Ντίβα και Το φεγγάρι στον υπόνομο και η μεγαλύτερη επιτυχία του. Επίσης η ταινία έκανε διεθνή σταρ την άγνωστη Μπεατρίς Νταλ. Σημαντικό ρόλο στην επιτυχία της έπαιξε και η μουσική του Γκάμπριελ Γιάρεντ. Κέρδισε μόνο το Βραβείο Σεζάρ αφίσας αν και είχε υποψηφιότητες σε όλες τις βασικές κατηγορίες.
Εξωτερικοί σύνδεσμοι
Κατηγορία:Ταινίες του 1986 Κατηγορία:Γαλλικές ταινίες Κατηγορία:Γαλλικές δραματικές ταινίες Κατηγορία:Γαλλόφωνες ταινίες Κατηγορία:Ταινίες βασισμένες σε γαλλικά μυθιστορήματα
Κοκόρινα (Μόσταρ)
Προ του Πολέμου της Βοσνίας, το χωριό της Κοκόρινα αποτελούσε μέρος του Δήμου του Μόσταρ. Ωστόσο, μετά το πέρας του πολέμου, τμήμα του εδάφους του ενσωματώθηκε στον νεοϊδρυθέντα Δήμο του Ίστοτσνι Μόσταρ, ενώ, ταυτόχρονα, εντάχθηκε στη Σερβική Δημοκρατία της Βοσνίας.
Εξωτερικοί Σύνδεσμοι
Κατηγορία:Οικισμοί του Μόσταρ
Journal de St.-Pétersbourg
Η Journal de St.-Pétersbourg ή Journal de Saint-Pétersbourg ήταν γαλλόγλωσση εφημερίδα, με τόπο έκδοσης την Αγία Πετρούπολη της Ρωσίας, η οποία κυκλοφόρησε, με ποικίλη περιοδικότητα, καθώς και ορισμένες περιόδους παύσης έκδοσής της, μεταξύ του 1825 και του 1914. Επί, τουλάχιστον, τμήματος της περιόδου κυκλοφορίας της αποτέλεσε επίσημο ή ημιεπίσημο όργανο του Ρωσικού Υπουργείου Εξωτερικών Υποθέσεων.
Εξωτερικοί Σύνδεσμοι
Κατηγορία:Εφημερίδες με τόπο έκδοσης τη Ρωσία Κατηγορία:Εφημερίδες στη γαλλική γλώσσα Κατηγορία:Μέσα Μαζικής Ενημέρωσης στην Αγία Πετρούπολη Κατηγορία:Πρώην εφημερίδες της Ρωσίας
Νίκολα Κάλινιτς (ποδοσφαιριστής)
O Νίκολα Κάλινιτς (Nikola Kalinić, 5 Ιανουαρίου 1988) είναι Κροάτης ποδοσφαιριστής που αγωνίζεται στη Ρόμα, ως δανεικός από την Ατλέτικο Μαδρίτης, στη θέση του επιθετικού. Ήταν μέλος της Εθνικής Κροατίας από το 2008 έως το 2018.
Σε συλλόγους
Ξεκίνησε να αγωνίζεται επαγγελματικά το 2005 στη Χάιντουκ Σπλιτ, όπου έπαιξε μέχρι το 2009. Στη συνέχεια, αγωνίστηκε στην Μπλάκμπερν και το 2011 πήρε μεταγραφή για την Ντνίπρο. Από το 2015 ως το 2018 ανήκε στη Φιορεντίνα και το καλοκαίρι του 2017 παραχωρήθηκε δανεικός στη Μίλαν. Το 2018 έγινε παίκτης της Μίλαν και τον Αύγουστο του ίδιου έτους υπέγραψε στην Ατλέτικο Μαδρίτης, με την οποία κατέκτησε ένα ΟΥΕΦΑ Σούπερ Καπ. Τον Σεπτέμβριο του 2019 παραχωρήθηκε δανεικός στη Ρόμα.
Παραπομπές
Κατηγορία:Κροάτες ποδοσφαιριστές Κατηγορία:Ποδοσφαιριστές Εθνικής Κροατίας Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Φιορεντίνα Κατηγορία:Ποδοσφαιριστές Σέριε Α Κατηγορία:Ποδοσφαιριστές Χάιντουκ Σπλιτ Κατηγορία:Ποδοσφαιριστές ΝΚ Ίστρα 1961 Κατηγορία:Ποδοσφαιριστές ΗΝΚ Σίμπενικ Κατηγορία:Ποδοσφαιριστές Μπλάκμπερν Ρόβερς Κατηγορία:Ποδοσφαιριστές ΦΚ Ντνίπρο Ντνιπροπετρόφσκ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πρέμιερ Λιγκ Ουκρανίας Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ρόμα
Ιωνάθαν Α΄ της Καρινόλα
Ο Ιωνάθαν Α΄ (απεβ. το 1094) ήταν ο νεότερος γιος του Ριχάρδου Α΄ πρίγκιπα της Κάπουα.
Βιογραφία
Σύμφωνα με το Χρονικό του Αμάλφι (Chronicon Amalfitanorum), ωστόσο, ήταν γιος του Ιορδάνη Α΄, που ήταν στην πραγματικότητα αδελφός του, και νυμφεύτηκε μία αδελφή του Ρογήρου Α΄ της Σικελίας, κάτι που μπορεί να είναι ακριβές.
Κατά τη διάρκεια της βασιλείας τού αδελφού του, έγινε κόμης της Καρινόλα. Μετά το τέλος του Ιορδάνη, υπερασπίστηκε τη Σόρα από τους κόμητες του Ακίνο (1091).
Οικογένεια
Ο γιος του έγινε ο:
Πηγές
Κατηγορία:Κόμητες της Ιταλίας
Βίλα του Γεζάγιας Κεστένμπεργκ
Η Βίλα του Γεζάγιας Κεστένμπεργκ (πολωνικά: Willa Jezajasza Kestenberga) είναι κτίριο που βρίσκεται στην οδό Γκάμπριελ Ναρουτόβιτς 59 στο Λοτζ της Πολωνίας.
Ιστορία
Η βίλα χτίστηκε το 1923-1928 κατόπιν παραγγελίας του Γεζάγιας Κεστένμπεργκ, γιου του Γιάκουμπ Κεστένμπεργκ. Ο Γέζι Μυνς ήταν ο σχεδιαστής του κτιρίου.
Η πρώτη ιδιοκτήτρια του κτιρίου εσφαλμένα πιστεύεται ότι ήταν η Μάρια Λάνγκε. Μάλιστα, στις 27 Ιουλίου 1922 πούλησε στο ζεύγος Κεστένμπεργκ το ακίνητο στο οποίο χτίστηκε η βίλα που υπάρχει μέχρι σήμερα. Πιθανόν νωρίτερα να υπήρχε άλλο σπίτι στο ίδιο μέρος, τα στοιχεία του οποίου όμως δεν έχουν διασωθεί μέχρι σήμερα.
Λόγω οικονομικών προβλημάτων, το 1938 ο Γεζάγιας Κεστένμπεργκ άρχισε να διαπραγματεύεται με τις αρχές της πόλης για τη δυνατότητα ενοικίασης της βίλας προκειμένου να δημιουργηθεί σε αυτήν τουριστικός ξενώνας. Ωστόσο, τελικά πουλήθηκε σε δημοπρασία στις 19 Ιουνίου 1939 στο Γεωργικό Επιμελητήριο, το οποίο μετέφερε την έδρα του από την οδό Πιοτρκόφσκα 92 στο κτίριο.